text: Hjemløse bliver fejret med deres egen dag
  15 oktober 2016 kl. 11.55
  Danmarks Nationale Hjemløsedag markeres lørdag i Vejle.
  Mandag er det FN's Internationale Fattigdomsdag.
  Herhjemme er flere familier truet af fattigdom på grund af det nye kontanthjælpsloft. Dog er der for de fleste et stykke vej til at blive hjemløs.
  Livet er barskt for dem der lever uden tag over hovedet. Derfor bliver Hjemløsedagen markeret lørdag på Storetorv i Vejle, hvor en række forskellige musikere optræder.
  - Den her dag er utrolig vigtig, fordi der kommer flere og flere hjemløse, og desvære også mange unge hjemløse. Det er også værd at markere i forhold til den nye kontanthjælpsloft, siger Frank Rundstrøm, koordinator ved Sans Trekanten. 
  Samtidig er pubbussen fra Vejle Turisttrafik udskænkningssted på Søndertorv. Her går overskuddet ubeskåret til lokalafdelingen SAND Trekanten under De hjemløses landsorganisation.
  - Vi prøver at holde dagen festlig, men det er på et yderst trist grundlag, at festen bliver holdt, siger Frank Rundstrøm.
  Du kan støtte De hjemløses landsorganisation på SANDs hjemmeside.
  
  Program for Hjemløsedagen lørdag den 15. oktober
  10.00: Pjerrot - Dyrehavsbakken, Charlottenlund10.45: Steen Rosenkvist - Formand, De hjemløses landsorganisation11.00: Trubadur Michael Klinke - København11.30: Jan Sjursen - Formand, Rådet for socialt udsatte12.00: Trubadur Michael Klinke - København13.00: Uldum Irish - Uldum14.00: Jørgen (langhår) Valdsgaard - København15.00: Rock Patrol - Aarhus16.30: Next Train - Vejle
  
  